PMIndiaData/PMIndiaSum huggingface dataset:
કેબિનેટે આવક વેરા લોકપાલ અને અપ્રત્યક્ષ કર લોકપાલ સંસ્થાનને નાબુદ કરવાની મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે આવકવેરા લોકપાલ અને અપ્રત્યક્ષ કર લોકપાલ સંસ્થાને નાબૂદ કરવાની દરખાસ્તને મંજૂરી આપી દીધી છે. આ મંજુરી લોકો દ્વારા ફરિયાદ દૂર કરવાની વૈકલ્પિક વ્યવસ્થાને પસંદ કરવાના સંદર્ભમાં આપવામાં આવી છે. વર્તમાન સમયમાં ઉપલબ્ધ ફરિયાદ દૂર કરવાની વ્યવસ્થા, ફરિયાદ તપાસ સંસ્થા કરતા વધુ અસરકારક હોવાથી આવકવેરા ફરિયાદ તપાસ સંસ્થા અને અપ્રત્યક્ષ કર ફરિયાદ તપાસ સંસ્થાને સમાપ્ત કરી દેવામાં આવી છે. પૃષ્ઠભૂમિ આવકવેરા તપાસ સંસ્થાની સ્થાપના 2003માં આવકવેરાને લગતી ફરિયાદોને ઉકેલવા માટેના હેતુસર કરવામાં આવી હતી. પરંતુ આ સંસ્થા પોતાના ઉદ્દેશ્યોને પૂર્ણ કરવામાં અસફળ રહી હતી. અત્રે એ નોંધવામાં આવ્યું છે કે નવી ફરિયાદોની સંખ્યા ઘટીને એક આંકડામાં થઇ ગઈ છે. વધુમાં કર દાતાઓ ફરિયાદનો ઉકેલ લાવવા માટે વૈકલ્પિક પ્રક્રિયાઓનો ઉપયોગ કરવા લાગ્યા જેવી કે સીપીજીઆરએએમએસ (કેન્દ્રીય જાહેર ફરિયાદ નિવારણ અને દેખરેખ સંસ્થાન), આવકવેરા સેવા કેન્દ્રો વગેરે. 2011માં એવો નિર્ણય લેવામાં આવ્યો હતો કે અપ્રત્યક્ષ ફરિયાદ તપાસ સંસ્થાની ખાલી કચેરીઓને બંધ કરી દેવામાં આવે.
પ્રધાનમંત્રીએ મણિપુરના રાની ગેઈડિનીલુ રેલ્વે સ્ટેશન પહોંચેલી પ્રથમ ગૂડ્સ ટ્રેનની પ્રશંસા કરી

પ્રધાનમંત્રી શ્રી નરેન્દ્ર મોદીએ મણિપુરના તામેંગલોંગ જિલ્લામાં રાની ગેઈડિનીલુ રેલ્વે સ્ટેશન પર પહોંચેલી પ્રથમ ગૂડ્સ ટ્રેનની પ્રશંસા કરી હતી અને કહ્યું હતું કે મણિપુરની કનેક્ટિવિટી વધારવામાં આવશે અને વાણિજ્યને વેગ મળશે. પૂર્વોત્તર ક્ષેત્રના વિકાસ મંત્રી (
જમ્મુ કાશ્મીરના લોકો પર સરકારના ભરોસા અને વિશ્વાસને આધારે કલમ 370રદ કરવામાં આવી છે

પ્રધાનમંત્રીએ કહ્યું કે કલમ 37૦ને રદ કરવાથી જમ્મુ-કાશ્મીરનું દેશના બાકીના ભાગો સાથે જોડાણ થયું છે. શ્રી નરેન્દ્ર મોદી આજે લોકસભામાં રાષ્ટ્રપતિના સંબોધન પર ‘મોશન ઓફ થેન્ક્સ’નો જવાબ આપી રહ્યા હતા. પ્રધાનમંત્રીએ જમ્મુ અને કાશ્મીરને ભારતનો મુગટ ગણાવતા કહ્યું હતું કે જમ્મુ-કાશ્મીરની વાસ્તવિક ઓળખ તમામ ધર્મો પ્રત્યે સમાનતાવાદી વલણ અને તેની સુફી પરંપરા છે. પ્રધાનમંત્રીએ કહ્યું કે આ પ્રદેશને પાછળ છોડી શકાતો નથી,તેને ફક્ત ગન, બોમ્બ્સ, આતંક અને અલગતાવાદથી ઘેરાયેલા તરીકે ઓળખવામાં આવે છે. 19 મી જાન્યુઆરી 1990 ના સંદર્ભમાં પ્રધાનમંત્રીએ કહ્યું કે ઘણા લોકોએ તેમની ઓળખ ગુમાવી પડી હતી કારણ કે તેઓને જમ્મુ-કાશ્મીરમાંથી કાઢી મૂકવામાં આવ્યા હતા. તેમના વિસ્તૃત જવાબમાં પ્રધાનમંત્રીએ કહ્યું કેઆ વિસ્તારની સ્થિતિને લાબા સમયથી વધારે બગાડી રહેલી બંધારણની કલમ 37૦ને જમ્મુ અને કાશ્મીરના લોકોમાં સંપૂર્ણ વિશ્વાસરાખીને રદ કરવામાં આવી છે અને આ પ્રદેશનો વિકાસ ખૂબ જ ઝડપે ચાલી રહ્યો છે. પ્રધાનમંત્રીએ કહ્યું કે પ્રદેશ પર લાદવામાં આવેલા પ્રતિબંધોને દૂર કરવામાં આવી રહ્યા છે અને કેન્દ્રીય મંત્રીઓકેન્દ્રશાસિત પ્રદેશના વિવિધ ભાગોમાં જઈ રહ્યા છે અને લોકોના પ્રતિભાવ મેળવી રહ્યા છે.સરકાર લોકો તરફથી મળેલા પ્રતિભાવો પર ચોક્કસ કાર્યવાહી કરશે. પ્રધાનમંત્રીએ કહ્યું કે તેમની સરકાર જમ્મુ-કાશ્મીરના લોકોના કલ્યાણ અને તેના સર્વાંગી વિકાસ માટે કામ કરવા પ્રતિબદ્ધ છે. પ્રધાનમંત્રીએ કહ્યું કે લદાખને કાર્બન ન્યુટ્રલ યુનિયન ટેરિટરી તરીકે વિકસિત કરવામાં આવશે.
પ્રધાનમંત્રીએ ભૂતાનના પ્રધાનમંત્રી પ્રત્યે કૃતજ્ઞતા વ્યક્ત કરી

પ્રધાનમંત્રીએ કોવીડ-19 ઈમરજન્સી ફંડ માટે યોગદાન આપવા બદલ ભૂતાનના પ્રધાનમંત્રી ડૉ લોતે ત્શેરીંગ પ્રત્યે કૃતજ્ઞતા વ્યક્ત કરી હતી. પ્રધાનમંત્રીએ જણાવ્યું કે, “ભૂતાન સરકાર તરફથી કોવીડ-19 ઈમરજન્સી ફંડમાં 100,0૦૦ ડૉલરનું યોગદાન આપવાના નિર્ણય બદલ હું ભૂતાનના પ્રધાનમંત્રી ડૉ. લોતે ત્શેરીંગ પ્રત્યે કૃતજ્ઞતા વ્યક્ત કરું છું. સાર્ક નેતાઓ દ્વારા કરવામાં આવી રહેલ પહેલ કે જે કોરોના વાયરસ સામેની લડાઈમાં શક્તિનો સંચાર કરી રહી છે તેનું સાક્ષી બનવું એ અત્યંત આનંદની વાત છે.”
પ્રધાનમંત્રી આવતીકાલે ઉત્તર પૂર્વના રાજ્યોમાં પૂરની સ્થિતિની સમીક્ષા કરશે

પ્રધાનમંત્રી શ્રી નરેન્દ્ર મોદી આવતીકાલે ગૌહાટીની મુલાકાત લેશે. તેઓ પૂરની સ્થિતિ અને ઉત્તર પૂર્વના રાજ્યોમાં, ખાસ કરીને આસામ, અરુણાચલ પ્રદેશ, નાગાલેન્ડ અને મણિપુરમાં રાહત કામગીરીની સમીક્ષા કરવા શ્રેણીબદ્ધ ઉચ્ચ સ્તરીય બેઠકોની અધ્યક્ષતા કરશે. બેઠકોમાં આ રાજ્યોના મુખ્યમંત્રીઓ અને વરિષ્ઠ અધિકારીઓ ઉપસ્થિત રહે તેવી અપેક્ષા છે.
પ્રધાનમંત્રીએ  લોકોને વિશ્વ જળ દિવસ પર પાણીના દરેક ટીપાને બચાવવાની પ્રતિજ્ઞા લેવા વિનંતી કરી

પ્રધાનમંત્રી શ્રી નરેન્દ્ર મોદીએ વિશ્વ જળ દિવસ પર લોકોને પાણીના પ્રત્યેક ટીપાને બચાવવાની પ્રતિજ્ઞા લેવા વિનંતી કરી છે. આ પ્રસંગે તેમણે પાણી બચાવવા માટે કામ કરી રહેલી તમામ વ્યક્તિઓ અને સંસ્થાઓની પણ પ્રશંસા કરી હતી. ટ્વીટ્સની શ્રેણીમાં, પ્રધાનમંત્રીએ કહ્યું; "છેલ્લા કેટલાક વર્ષોમાં, રાષ્ટ્રના તમામ ભાગોમાં નવીન પ્રયાસો સાથે, જળ વાર્તાલાપને એક જન ચળવળ બનતા જોઈને આનંદ થાય છે. હું તે તમામ વ્યક્તિઓ અને સંસ્થાઓની પ્રશંસા કરવા માગું છું જેઓ પાણી બચાવવા માટે કામ કરી રહ્યા છે." "अभिः सर्वानि भूतानि जीवन्ति प्रभवन्ति च। વિશ્વ જળ દિવસ પર, ચાલો પાણીના દરેક ટીપાને બચાવવાની આપણી પ્રતિજ્ઞાને પુનઃપુષ્ટ કરીએ. આપણું રાષ્ટ્ર પાણીનું સંરક્ષણ અને આપણા નાગરિકો માટે પીવાનું શુદ્ધ પાણી સુનિશ્ચિત કરવા જલ જીવન મિશન જેવા અસંખ્ય પગલાં લઈ રહ્યું છે." "જલ જીવન મિશન માતાઓ અને બહેનોનું જીવન સરળ બનાવવામાં ખૂબ જ અસરકારક સાબિત થઈ રહ્યું છે. લોકોની ભાગીદારીથી ઘરે–ઘરે પાણી પહોંચાડવાનો સંકલ્પ પૂર્ણ થશે." "આવો સાથે મળીને, જળ સંરક્ષણને આગળ વધારીએ અને પૃથ્વીને ટકાવવામાં યોગદાન આપીએ. સાચવવામાં આવેલ દરેક ટીપું આપણા લોકોને મદદ કરે છે અને આપણી પ્રગતિમાં વધારો કરે છે."
પ્રધાનમંત્રીએ પ્રોફેસર એમ. એસ. નરસિંહનના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ પ્રોફેસર એમ. એસ. નરસિંહનના નિધન અંગે દુઃખ વ્યક્ત કર્યું હતું. પ્રધાનમંત્રીએ એક ટ્વીટમાં કહ્યું હતું, “પ્રોફેસર એમ. એસ. નરસિંહનને તેમના ઉદાહરણીય ગણિતજ્ઞ તરીકે યાદ કરવામાં આવશે, જેમણે વિશ્વસ્તરે અસાધારણ પ્રભાવ સર્જ્યો હતો. તેમણે ગણિતથી પણ વિશેષ પોતાના કાર્યને સિમાચિહ્નરૂપ બનાવ્યું હતું. તેમના નિધનથી દુઃખી છું. તેમના પરિવાર અને મિત્રોને સાંત્વના. ઓમ શાંતિ.”
82મી અખિલ ભારતીય પ્રિસાઇડિંગ ઓફિસરની પરિષદના ઉદઘાટન સત્રને પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ આજે એક વીડિયો કોન્ફરન્સિંગ મારફતે 82મી અખિલ ભારતીય પ્રિસાઇડિંગ ઓફિસર (લોકસભા અને રાજ્યસભા ગૃહના વહીવટી સંચાલકો)ની પરિષદના ઉદઘાટન સત્રમાં સંબોધન કર્યું હતું. આ પ્રસંગે લોકસભાના અધ્યક્ષ, હિમાચલ પ્રદેશના મુખ્યમંત્રી તથા રાજ્યસભાના ઉપાઅધ્યક્ષ ઉપસ્થિત રહ્યા હતા. ઉપસ્થિત મહાનુભાવોને સંબોધતા પ્રધાનમંત્રીએ જણાવ્યું હતું કે ભારત માટે લોકશાહી તે માત્ર એક સિસ્ટમ જ નથી. લોકશાહી આપણા સ્વભાવમાં અને ભારતમાં જીવનનો એક ભાગ છે. તેમણે એ વાત પર ભાર મૂક્યો હતો કે “આપણે દેશને એક નવી ઊંચાઈ પર લઈ જવાનો છે, અમે આવનારા વર્ષોમાં અસામાન્ય લક્ષ્યાંક હાંસલ કરવાના છીએ. આ સંકલ્પો માત્ર ‘સબ કા પ્રયાસ’ દ્વારા જ પૂરા થઈ શકશે.” અને લોકશાહીમાં ભારતની સંઘીય વ્યવસ્થામાં તમામ રાજ્યોની ભૂમિકા 'સબકા પ્રયાસ'નો મોટો આધાર રહેલો છે. સબ કા પ્રયાસના મહત્વ વિશે વાત જારી રાખતાં પ્રધાનમંત્રીએ જણાવ્યું હતું કે તે નોર્થ ઇસ્ટની દાયકાઓ જૂની સમસ્યાના ઉકેલ હોય અથવા તો દાયકાઓથી અટકી પડેલા વિકાસના તમામ મોટા પ્રોજેક્ટની સમસ્યા હોય પણ છેલ્લા કેટલાક વર્ષમાં દેશમાં આવા ઘણા કાર્યો પૂર્ણ થયા છે. આ તમામ કાર્યો દરેકના પ્રયાસને કારણે જ પૂરા થયા છે. તેમણે એ પણ નોંધ્યું હતું કે કોરોનાની મહામારી સામેની લડત પણ ‘સબ કા પ્રયાસ’નું સૌથી મોટું ઉદાહરણ છે. પ્રધાનમંત્રીએ ભારપૂર્વક જણાવ્યું હતું કે આપણી વિધાનસભાના ગૃહોની પરંપરાઓ અને પ્રણાલિઓ સ્વાભાવિકપણે જ ભારતીય હોવી જોઈએ. તેમણે સરકારની નીતિઓ અને કાનૂનને એક ભારત, શ્રેષ્ઠ ભારતની ભારતીય લાગણીઓથી મજબૂત કરવાની હાકલ કરી હતી. “ સૌથી મહત્વની બાબત એ છે કે ગૃહમાં આપણી પોતાની કાર્યશૈલી ભારતીય મૂલ્યો મુજબની હોવી જોઇએ. આ આપણી તમામની જવાબદારી છે.” તેમ તેમણે ઉમેર્યું હતું. પ્રધાનમંત્રીએ જણાવ્યું હતું કે આપણો દેશ વિવિધતાથી ભરેલો છે. “વિકાસના હજારો વર્ષમાં આપણને સમજાયું છે કે વિવિધતાની વચ્ચે એકતાનો ભવ્ય, દિવ્ય અને અખંડ પ્રવાહ વહે છે. એકતાનો આ અખંડ પ્રવાહ, આપણી વિવિધતાને વળગી રહે છે, તેનું જતન કરે છે.” તેમ પ્રધાનમંત્રીએ ઉમેર્યું હતું. પ્રધાનમંત્રીએ એવો પણ પ્રસ્તાવ રજૂ કર્યો હતો કે આપણે વર્ષમાં 3-4 દિવસ ગૃહમાં, જનપ્રતિનિધિઓ માટે, સમાજ માટે કાંઈક વિશેષ કરવા, તેમના સામાજિક જીવનના આ પાસાં વિશે દેશને જણાવી શકીએ છીએ.” તેમણે જણાવ્યું હતું કે જનપ્રતિનિધિઓ સાથે મળીને સમાજના અન્ય લોકો પણ તેમનામાંથી ઘણું શીખી શકે છે. પ્રધાનમંત્રીએ એવો પણ પ્રસ્તાવ રજૂ કર્યો હતો કે ગુણવત્તાસભર ચર્ચા માટે અલગ સમય નક્કી કરી શકાય કે કેમ. તેમણે કહ્યું હતું કે આ પ્રકારની ચર્ચામાં ગૌરવ અને ગંભીરતાની પરંપરાઓનું પાલન કરવામાં આવે છે. જ્યાં કોઈ પણ વ્યક્તિ અન્ય કોઈ સામે રાજકીય કલંક લગાવતા નથી. તે ગૃહનો તંદુરસ્ત સમય હોવો જોઇએ અને એક સ્વસ્થ દિવસ હોવો જોઇએ. પ્રધાનમંત્રીએ એક રાષ્ટ્ર એક ધારાસભા પ્લેટફોર્મનું સૂચન કર્યું હતું. “એક પોર્ટલ હોવું જોઇએ જે આપણી સંસદીય સિસ્ટમને માત્ર જરૂરી ટેકનોલોજિકલ વેગ જ નહીં આપે પરંતુ આપણા દેશના તમામ લોકશાહી એકમોને સાંકળવાનું કાર્ય પણ કરશે.” તેમ પ્રધાનમંત્રીએ ઉમેર્યું હતું. પ્રધાનમંત્રીએ એ બાબત પર ભાર મૂક્યો હતો કે આગામી 25 વર્ષ ભારત માટે અત્યંત મહત્વના છે. આ માટે તેમણે સાંસદોને એક મંત્રને અનુસરવાનો અનુરોધ કર્યો હતો ફરજ, ફરજ, ફરજ.
જાપાન-ઈન્ડિયા એસોસિએશન (JIA) સાથે પ્રધાનમંત્રી શ્રીની મુલાકાત

પ્રધાનમંત્રી શ્રી નરેન્દ્ર મોદી 24 મે 2022ના રોજ જાપાનના ટોક્યોમાં ભૂતપૂર્વ જાપાની પ્રધાનમંત્રીઓ યોશિરો મોરી અને શિન્ઝો આબેને મળ્યા હતા. યોશિરો મોરી જાપાન-ઈન્ડિયા એસોસિએશન (
મંત્રીમંડળે સરકારી ખાનગી ભાગીદારી (પીપીપી)નાં માધ્યમથી છ એરપોર્ટ – અમદાવાદ, જયપુર, લખનઉ, ગૌહાટી, તિરુવનંતપુરમ અને મેંગાલુરુને ભાડાપટ્ટા પર આપવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નીચેની બાબતો માટે પોતાની મંજૂરી આપી છે : i. સરકારી ખાનગી ભાગીદારી મૂલ્યાંકન સમિતિ (પીપીપીએસી)નાં માધ્યમથી સરકારી ખાનગી ભાગીદારી (પીપીપી) અંતર્ગત પરિચાલન, સંચાલન અને વિકાસ માટે એરપોર્ટ ઓથોરિટી ઑફ ઇન્ડિયા (એએઆઈ)નાં છ એરપોર્ટ – અમદાવાદ, જયપુર, લખનઉ, ગૌહાટી, તિરુવનંતપુરમ અને મેંગાલુરુને ભાડાપટ્ટા પર આપવા માટે સૈદ્ધાંતિક રીતે મંજૂરી. ii. પીપીપીએસીનાં કાર્યક્ષેત્રથી બહારનાં કોઈ પણ મુદ્દા પર નિર્ણય લેવા માટે નીતિ આયોગનાં મુખ્ય કાર્યકારી અધિકારી (સીઈઓ)નાં નેતૃત્વમાં નાગરિક વિમાન મંત્રાલયનાં સચિવ, આર્થિક બાબતોનાં વિભાગનાં સચિવ અને ખર્ચ વિભાગનાં સચિવને સામેલ કરીને સચિવોનાં અધિકારપ્રાપ્ત સમૂહની રચના કરવી. લાભ : 1. મૂળભૂત માળખાની યોજનાઓમાં પીપીપીથી સરકારી ક્ષેત્રમાં જરૂરી રોકાણને એકત્ર કરવા ઉપરાંત સેવા આપવા, નિષ્ણાત, ઉદ્યોગસાહસિકતા અને વ્યાવસાયિક કૌશલ્યમાં દક્ષતા આવે છે. 2. હૈદરાબાદ અને બેંગાલુરુમાં ગ્રીનફિલ્ડ એરપોર્ટનાં વિકાસ માટે પીપીપી મોડલથી મૂળભૂત માળખાગત યોજનામાં એરપોર્ટ પર આંતરરાષ્ટ્રીય સ્તરનું મૂળભૂત માળખું ઊભું કરવા, એરપોર્ટ આવતાં પ્રવાસીઓને કુશળ અને સમયસર સેવાઓ પૂરી પાડવા અને કોઈ પણ પ્રકારનાં રોકાણ વિના એરપોર્ટ ઓથોરિટી ઑફ ઇન્ડિયાની આવક વધારવામાં મદદ મળી છે. હાલ પીપીપી મોડલ અંતર્ગત વ્યવસ્થાપન થઈ રહેલાં એરપોર્ટમાં દિલ્હી, મુંબઈ, બેંગાલુરુ, હૈદરાબાદ અને કોચી સામેલ છે. 3. ભારતમાં પીપીપી એરપોર્ટે એરપોર્ટ સર્વિસ ક્વોલિટી (એએસક્યુ) સ્વરૂપે એરપોર્ટ ઇન્ટરનેશનલ કાઉન્સિલ (એસીઆઈ) દ્વારા પોતાની સંબંધિત કેટેગરીમાં ટોચનાં પાંચ એરપોર્ટમાં રેન્ક હાંસલ કર્યો છે. 4. આ પીપીપી અનુભવોએ આંતરરાષ્ટ્રીય સ્તરનાં એરપોર્ટનું સર્જન કરવામાં મદદ કરી છે. એણે દેશનાં અન્ય ભાગોમાં એરપોર્ટનાં વિકાસ અને એર નેવિગેશનનાં મૂળભૂત માળખા પર ધ્યાન કેન્દ્રિત કરીને આવકમાં વધારો કરવામાં એરપોર્ટ ઓથોરિટી ઑફ ઇન્ડિયાની મદદ પણ કરી છે. પૃષ્ઠભૂમિ : સ્થાનિક અને આંતરરાષ્ટ્રીય હવાઈ યાત્રાઓમાં વધારો થવાની સાથે-સાથે મોટાં ભાગનાં એરપોર્ટ પર ભારે ભીડ અને એક દાયકાથી વધારે સમય અગાઉ ખાનગીકરણ થયેલા પાંચ એરપોર્ટન પર અવરજવરમાં મોટાં પાયે વૃદ્ધિ થવાથી અનેક આંતરરાષ્ટ્રીય ઓપરેટર્સ અને રોકાણકારોનું ધ્યાન એની તરફ આકર્ષિત થયું છે. આંતરરાષ્ટ્રીય રસ સ્વરૂપે મૂળભૂત માળખાગત ક્ષેત્રોમાં એરપોર્ટ ક્ષેત્ર એક ટોચનું સ્પર્ધાત્મક ક્ષેત્ર છે. આંતરરાષ્ટ્રીય પરિષદ અને રોકાણકાર ત્રણ-ચાર મિલિયન પ્રવાસીઓથી વધારે ક્ષમતા ધરાવતાં બ્રાઉન ફિલ્ડ એરપોર્ટનાં વિસ્તારમાં ઊંડો રસ ધરાવે છે. એરપોર્ટ ક્ષેત્ર પીપીપી મોડલને અપનાવવાથી પ્રત્યક્ષ વિદેશી રોકાણ (એફડીઆઈ) આકર્ષિત કરવાની તક તાત્કાલિક ઉપલબ્ધ કરાવી શકે છે. એટલે એરપોર્ટ ઓથોરિટી ઑફ ઇન્ડિયા અંતર્ગત છ એરપોર્ટ – અમદાવાદ, જયપુર, લખનઉ, ગૌહાટી, તિરુવનંતપુરમ અને મેંગાલુરુનેં પ્રાથમિક તબક્કામાં ભાડાપટ્ટા પર આપવાનો નિર્ણય લેવામાં આવ્યો છે. એનાથી એરપોર્ટ ઓથોરિટી ઑફ ઇન્ડિયાની આવકમાં વધારો થશે અને રોજગારીનું સર્જન થશે તેમજ સંબંધિત મૂળભૂત માળખા સ્વરૂપે આ ક્ષેત્રોનાં આર્થિક વિકાસમાં વધારો થવાનો અંદાજ છે.
પ્રધાનમંત્રીએ પંડિત દીનદયાળ ઉપાધ્યાયની પુણ્યતિથિ પ્રસંગે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ પંડિત દીનદયાળ ઉપાધ્યાયની પુણ્યતિથિ પ્રસંગે તેમને શ્રદ્ધાંજલિ અર્પણ કરી છે. પ્રધાનમંત્રીએ ટ્વિટ કરીને જણાવ્યું કે ‘’પંડિત દીનદયાળજી હંમેશા આપણા પ્રેરણા સ્ત્રોત રહેશે. નિઃસ્વાર્થ સેવાની ભાવના એમનામાં સાહજિક રૂપે હતી. તેમનું સમગ્ર જીવન રાષ્ટ્ર અને ગરીબોની સેવામાં સમર્પિત હતું. અમારી સરકાર પંડિત દીનદયાળજીના અંત્યોદયના વિચાર કે સમાજના અંતિમ વ્યક્તિની સેવા કરવા માટે હંમેશા પ્રતિબદ્ધ છે. મને રાજનૈતિક આયોજકના સ્વરૂપમાં પંડિત દીનદયાળજીનું અનુકરણીય કૌશલ્ય યાદ છે. તેમણે અનેક કાર્યકર્તાઓ તૈયાર કર્યા, જેમણે રાષ્ટ્ર સેવામાં પોતાનું જીવન સમર્પિત કર્યું. આ મહાન વિભૂતિને મારા તરફથી વિનમ્ર શ્રદ્ધાંજલિ.‘’
કોવિડ-19 સામે જાહેર આરોગ્યનાં વળતાં પગલાંની પ્રધાનમંત્રીએ સમીક્ષા કરી

પ્રધાનમંત્રી શ્રી મોદીએ આજે દેશમાં કોવિડ-19 સંબંધી સ્થિતિની સર્વગ્રાહી સમીક્ષા હાથ ધરી હતી. વિવિધ રાજ્યો અને જિલ્લાઓમાં કોવિડ મહામારી અંગે એમને વિગતે ચિત્ર અપાયું હતું. તેમને માહિતી આપવામાં આબી હતી કે 12 રાજ્યો એવા છે જ્યાં સક્રિય કેસો એક લાખથી વધારે છે. જે જિલ્લાઓમાં આ રોગના વધારે કેસો છે એવા જિલ્લાઓ વિશે પણ એમને માહિતી આપવામાં આવી હતી. રાજ્યો દ્વારા આરોગ્ય ઇન્ફ્રાસ્ટ્રક્ચર વધારવા વિશે પ્રધાનમંત્રીને માહિતગાર કરાયા હતા. પ્રધાનમંત્રીએ નિર્દેશ આપ્યો કે આરોગ્ય ઇન્ફ્રાસ્ટ્રક્ચર વધારવા માટે અગ્રણી સૂચકાંકો વિશે રાજ્યોને મદદ અને માર્ગદર્શન આપવામાં આવે. ઝડપી અને સાકલ્યવાદી કન્ટેનમેન્ટ પગલાં સુનિશ્ચિત કરવાની જરૂરિયાત પર પણ ચર્ચા કરવામાં આવી હતી. પ્રધાનમંત્રીએ નોંધ્યું કે રાજ્યોને એક માર્ગદર્શિકા મોકલાઇ હતી જેમાં, જ્યાં કેસ પૉઝિટિવિટી 10% કરતા વધારે છે અથવા ઑક્સિજન સપોર્ટેડ કે આઇસીયુ બેડ્સની બેડ ઑક્યુપન્સી 60% કરતા વધારે છે એવા ચિંતાજનક જિલ્લાઓ ઓળખી કાઢવામાં આવે. પ્રધાનમંત્રીએ દવાઓની ઉપલબ્ધતાની પણ સમીક્ષા કરી હતી. રેમડેસિવિર સહિતની દવાઓના ઉત્પાદનના ઝડપી વધારા વિશે તેમને માહિતગાર કરવામાં આવ્યા હતા. રસીકરણની પ્રગતિ અને આગામી જૂજ મહિનાઓમાં રસીઓનું ઉત્પાદન વધારવા માટેના રોડમેપની પ્રધાનમંત્રીએ સમીક્ષા કરી હતી. તેમને માહિતી આપવામાં આવી હતી કે રાજ્યોને 17.7 કરોડ રસીઓ પૂરી પડાઈ છે. રસીના બગાડ અંગે રાજ્યવાર પ્રવાહની પણ પ્રધાનમંત્રીએ સમીક્ષા કરી હતી. પ્રધાનમંત્રીને માહિતગાર કરાયા કે 45 વર્ષથી વધુની વયના પાત્રતા ધરાવતી આશરે 31% વસ્તીને ઓછામાં ઓછો રસીનો એક ડૉઝ અપાયો છે. રસીકરણની ઝડપ ઘટવી ન જોઇએ એવું રાજ્યોને સચેત કરવાની જરૂર વિશે પ્રધાનમંત્રી બોલ્યા હતા. લૉકડાઉન છતાં પણ નાગરિકોને રસીકરણ માટેની સુવિધા મળવી જોઇએ અને રસીકરણમાં સંકળાયેલા આરોગ્ય સેવાના કર્મચારીઓને અન્ય ફરજોમાં લગાડવાના રહેશે નહીં. શ્રી રાજનાથ સિંહ, શ્રી અમિત શાહ, શ્રીમતી નિર્મલા સીતારમણ, ડૉ. હર્ષ વર્ધન, શ્રી પિયુષ ગોયલ, શ્રી મનસુખભાઇ માંડવિયા અને અન્ય પ્રધાનો અને ટોચના અધિકારીઓ આ મીટિંગમાં ઉપસ્થિત રહ્યા હતા.
નવો અભિગમ, શાસનમાટે નવો વિચાર, રાજ્યસભામાં રાષ્ટ્રપતિના પ્રવચનના આભાર પ્રસ્તાવની ચર્ચાના જવાબમાં પ્રધાનમંત્રીએ કહ્યું

પ્રધાનમંત્રી શ્રી નરેન્દ્ર મોદીએ રાજ્યસભામાં રાષ્ટ્રપતિના પ્રવચનના આભાર પ્રસ્તાવની ચર્ચા ઉપર જવાબ આપ્યો. પ્રધાનમંત્રીએ જવાબમાં કહ્યું કે છેલ્લા પાંચ વર્ષમાં સરકારે શાસન માટે નવા વિચારો અને નવા અભિગમ લાવ્યા છે. આ નવી વિચારસરણી અને નવા અભિગમ શાસનના દાખલાઓમાંના એક ઉદાહરણ તરીકે ડિજિટલ ભારતનો ઉલ્લેખ કરતા પ્રધાનમંત્રીએ કહ્યું કે 2014 પહેલા માત્ર 59 ગ્રામ પંચાયતોમાં બ્રોડબેન્ડ કનેક્ટિવિટી હતી પરંતુ છેલ્લા 5 વર્ષમાં 1.25 લાખ પંચાયતોને બ્રોડબેન્ડ કનેક્ટિવિટી આપવામાં આવી છે. તેમણે કહ્યું, 2014 માં દેશમાં 80 હજાર સામાન્ય સેવા કેન્દ્રો હતા, પરંતુ આજે તેમની સંખ્યા વધીને 3 લાખ 65 હજારથી વધુ થઈ ગઈ છે. આ કેન્દ્રોમાં 12 લાખથી વધુ ગ્રામીણ યુવાનો સરકારની તમામ સેવાઓનો ઓનલાઇન ડિલિવરી સુનિશ્ચિત કરી રહ્યા છે. પ્રધાનમંત્રીએ કહ્યું કે
પ્રધાનમંત્રી શ્રી આવતીકાલે ‘શ્રીરામ જન્મભૂમિ મંદિર’ ના શિલાન્યાસ સમારોહમાં ભાગ લેશે

પ્રધાનમંત્રી શ્રી નરેન્દ્ર મોદી આવતીકાલે અયોધ્યામાં ‘શ્રી રામ જન્મભૂમિ મંદિર’ ના શિલાન્યાસ સમારોહમાં હાજરી આપશે. પ્રધાનમંત્રી શ્રી નરેન્દ્ર મોદી સમારોહની પહેલા હનુમાનગઢીમાં પૂજા અને દર્શન કરશે. ત્યારબાદ પ્રધાનમંત્રી શ્રી રામ જન્મભૂમિ જશે, જ્યાં તેઓ ‘ભગવાન શ્રી રામલલા વિરાજમાન’ નીપૂજા અને દર્શનમાં હાજરી આપશે. ત્યારબાદ તેઓ પારિજાતના છોડ રોપશે અને ત્યારબાદ ભૂમિપૂજન કરશે. પ્રધાનમંત્રી શિલાન્યાસ પ્રસંગે બનવવામાં આવેલી વિશેષ તક્તીનું અનાવરણ કરશે અને ‘શ્રી રામ જન્મભૂમિ મંદિર’ ની યાદગીરી રૂપે એક ટપાલ ટિકિટ પણ બહાર પાડશે.
26.04.2020ના રોજ ‘મન કી બાત 2.0’ના 11માં એપિસોડમાં પ્રધાનમંત્રીના સંબોધનનો મૂળપાઠ

મારા પ્રિય દેશવાસીઓ, નમસ્કાર. આપ સર્વે ‘લોકડાઉનમાં’ આ ‘મન કી બાત’ સાંભળી રહ્યા છો. આ ‘મન કી બાત’ માટે આવનારા વિચારો, ફોન કોલની સંખ્યા સામાન્ય રૂપથી ઘણી વધારે છે. કેટલાય વિષયોને પોતાનામાં સમાવીને, તમારી આ મનની વાતો, મારા સુધી પહોંચી છે. મેં કોશિશ કરી છે કે તેમને વધુમાં વધુ વાંચી શકું, સાંભળી શકું. તમારી વાતોથી કેટલીયે એવી બાબતો જાણવા મળી છે જેના પર આ દોડાદોડીમાં ધ્યાન નથી જતું. મારું મન કરે છે કે યુદ્ધ વચ્ચે થઈ રહેલી આ ‘મન કી બાત’માં, તેવી જ કેટલીક બાબતોને આપ બધા દેશવાસીઓ સાથે વહેંચું. સાથીઓ, ભારતની કોરોના સામેની લડાઈ સાચા અર્થમાં
મંત્રીમંડળે સ્વાસ્થ્ય અને દવાનાં ક્ષેત્રમાં ભારત અને ઇટાલી વચ્ચે થયેલા સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે સ્વાસ્થ્ય અને દવાનાં ક્ષેત્રમાં ભારત અને ઇટાલી વચ્ચે સહયોગ સંબંધિત સમજૂતીકરાર (એમઓયુ)ને અગાઉની અસર સાથે મંજૂરી આપી છે. આ એમઓયુ પર નવી દિલ્હીમાં 29 નવેમ્બર, 2017નાં રોજ હસ્તાક્ષર થયા હતાં. આ એમઓયુમાં નીચેનાં ક્ષેત્રોમાં સહયોગ સ્થાપિત કરવાની બાબતો સામેલ હશે – ડોક્ટર્સ, અધિકારીઓ, સ્વાસ્થ્ય ક્ષેત્રનાં અન્ય વ્યાવસાયિકો અને નિષ્ણાતોનાં આદાનપ્રદાન તથા તાલીમ માનવ સંસાધન અને સ્વાસ્થ્ય સેવાઓનાં વિકાસ તથા સ્વાસ્થ્ય સુવિધા કેન્દ્નોની સ્થાપનામાં સહાયતા સ્વાસ્થ્યમાં માનવ સંસાધનને ટૂંકા ગાળા માટે તાલીમ દવા, ચિકિત્સા ઉપકરણો અને સૂચનાનાં આદાનપ્રદાન માટે નિયમ દવા અને બંને પક્ષો દ્વારા અન્ય ઓળખ કરાયેલા ક્ષેત્રોમાં વેપારનાં વિકાસની તકોને પ્રોત્સાહન જેનેરિક અને જરૂરી દવાઓની ઉપલબ્ધતા તથા દવાનાં પુરવઠાનાં સંબંધમાં સહાયતા સ્વાસ્થ્ય ઉપકરણો અને ઔષધીય ઉત્પાદનોની ઉપલબ્ધતા ન્યૂરો-કાર્ડિયોવાસ્ક્યુલ રોગો, કેન્સર, સીઓપીડી, માનસિક સ્વાસ્થ્ય અને ડીમેનશિયા જેવા ક્ષેત્રોમાં સહયોગ અને દ્વિપક્ષીય હિત સંબંધિત બિનચેપી રોગોને અટકાવવામાં સહયોગ. તેમાં એસડીજી-3 અને સંબંધિત બિંદુઓ પર ભાર મૂકવામાં આવ્યો છે ચેપી રોગો અને જીવાણુજન્ય રોગો પર આબોહવામાં પરિવર્તનની અસર થનાર ક્ષેત્રોમાં સહયોગ એસજીડી-2 અને પોષણ સેવાઓનાં સંબંધમાં કુપોષણ (અતિપોષણ અને ઓછું પોષણ) સહિત ભોજનનો પોષક પક્ષ ઉત્પાદન, સ્થળાંતરણ, વિતરણ અને ખાદ્ય પુરવઠાની સુરક્ષા ખાદ્ય ઉદ્યોગ સંચાલકોને તાલીમ અને સંશોધન સ્વચ્છતા અને ખાદ્ય સુરક્ષા તથા સ્વસ્થ ભોજનની ટેવો પર નાગરિકોને સૂચના આપવી તથા જાણકારી આપવી પારસ્પરિક નિર્ણય અનુસાર સહયોગનાં અન્ય ક્ષેત્ર આ એમઓયુનાં અમલ પર નજર રાખવા અને સમજૂતી અંતર્ગત અન્ય વિગતો માટે સંયુક્ત કાર્ય જૂથ સ્થાપિત કરવામાં આવશે.
પ્રધાનમંત્રી 12 સપ્ટેમ્બરે કિસાન માન ધન યોજનાની શરૂઆત કરશે

પ્રધાનમંત્રી શ્રી નરેન્દ્ર મોદી 12 સપ્ટેમ્બરે ઝારખંડના રાંચી ખાતેથી કિસાનમાન ધન યોજનાની શરૂઆત કરશે. આ યોજના અંતર્ગત 60 વર્ષની આયુ ધરાવતા પાંચ કરોડ નાના અને સિમાંત ખેડૂતોને લઘુતમ 3,000 રૂપિયા પ્રતિમાસ પેન્શન ઉપલબ્ધ કરાવીને તેમનું જીવન સુરક્ષિત કરવામાં આવશે. આ યોજના માટે આગામી ત્રણ વર્ષો માટે 10,774 કરોડ રૂપિયાની ફાળવણી કરવામાં આવી છે. તમામ નાના અને સિમાંત ખેડૂતો જેમની ઉંમર વર્તમાનમાં 18 થી 40 વર્ષની વચ્ચે છે, તે આ યોજના માટે અરજી કરી શકે છે. ખેડૂતો પોતાનું માસિક યોગદાન પીએમ-કિસાનના હપ્તાથી અથવા સીએસસીના માધ્યમથી કરી શકે છે. પ્રધાનમંત્રી શ્રી નરેન્દ્ર મોદી આદિવાસી બહુમતી ધરાવતા ક્ષેત્રોમાં અનુસૂચિત જનજાતિના વિદ્યાર્થીઓને ઉચ્ચપ્રાથમિક, માધ્યમિક અને ઉચ્ચ માધ્યમિક સ્તરની શિક્ષા પ્રદાન કરવા માટે 400 એકલવ્ય મોડલ આવાસીય વિદ્યાલયોનું પણ ઉદઘાટન કરશે. પ્રધાનમંત્રી શ્રી નરેન્દ્ર મોદી નવા ઝારખંડ વિધાનસભા ભવનનું પણ ઉદઘાટન કરશે અને રાંચીમાં નવા સચિવાલય ભવનની પણ આધારશિલા મૂકશે. પોતાના આ પ્રવાસ દરમિયાન શ્રી મોદી સાહેબગંજમાં મલ્ટી-મોડલ ટર્મિનલનું પણ ઉદઘાટન કરશે.
વિવિધ રાજ્યોના પૂરગ્રસ્ત વિસ્તારોમાં બચાવ અને રાહત કાર્યોની ખાતરી આપતા પ્રધાનમંત્રી

પ્રધાનમંત્રી શ્રી નરેન્દ્ર મોદીએ ઉત્તર પ્રદેશ, બિહાર, ઉત્તરાખંડ, રાજસ્થાન અને મધ્યપ્રદેશમા પૂરગ્રસ્ત વિસ્તારોને બચાવ અને રાહત કામગીરીમાં સંપૂર્ણ સહયોગની ખાત્રી આપી છે. પૂરનો ભોગ બનેલા લોકોની સલામતિ અને કલ્યાણ માટે પ્રાર્થના કરતા પ્રધાનમંત્રીશ્રીએ જેમ બને તેમ જલદી પૂરગ્રસ્ત વિસ્તારોમાં સ્થિતિ સામાન્ય થઈ જશે તેવી આશા વ્યક્ત કરી છે. તેમણે કહ્યું કે “હું યુપી, બિહાર, ઉત્તરાખંડ રાજસ્થાન અને મધ્ય પ્રદેશના અસરગ્રસ્ત લોકોની સલામતી માટે પ્રાર્થના કરૂં છું. ” ગૃહ પ્રધાન રાજનાથ સિંહજી પરિસ્થિતિ ઉપર ઘનિષ્ટ દેખ રેખ રાખી રહ્યા છે. તેમણે મુખ્ય પ્રધાનો સાથે વાત કરીને બચાવ અને રાહત કામગીરી અંગે માહિતી મેળવી છે. કેન્દ્ર સરકાર રાહત અને બચાવ કામગીરીમાં સંપૂર્ણ સહયોગ પૂરો પાડશે. પ્રધાનમંત્રીશ્રીએ કહ્યું કે “હું માનું છું કે અસરગ્રસ્ત વિસ્તારોમાં જેમ બને તેમ જલદી સ્થિતિ સામાન્ય થઈ જશે .”
પ્રધાનમંત્રીએ દેશભરના રસી ઉત્પાદકો સાથે સંવાદ કર્યો

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગના માધ્યમથી દેશભરના રસી ઉત્પાદકો સાથે સંવાદ કર્યો હતો. તેમણે રસી ઉત્પાદકોની સિદ્ધિઓ અને પ્રોફેશનલિઝમ બદલ તેમની પ્રશંસા કરી હતી. પ્રધાનમંત્રી મોદીએ કહ્યું હતું કે, આપણા રસી ઉદ્યોગની સૌથી મોટી તાકાત તેનું ‘સામર્થ્ય, સંસાધન અને સેવાભાવ’ છે અને આ એવી બાબતો છે જે ભારતને આખી દુનિયામાં રસીનું અગ્રણી બનાવે છે. આપણા રસી ઉત્પાદકોની ક્ષમતાઓમાં વિશ્વાસ મૂકીને પ્રધાનમંત્રી મોદીએ કહ્યું હતું કે, સરકારે હવે 1 મેથી તમામ પુખ્ત ઉંમરના લોકો માટે રસીકરણ કાર્યક્રમને મંજૂરી આપી દીધી છે. તેમણે રસી ઉત્પાદકોને અનુરોધ કર્યો હતો કે, તેઓ સતત પોતાની ઉત્પાદનની ક્ષમતાઓ વધારે જેથી દેશમાં આપણા નાગરિકોનું શક્ય હોય એટલા ઓછા સમયમાં રસીકરણ થઇ શકે. તેમણે આપણા વૈજ્ઞાનિકોએ નવી રસીઓ તૈયાર કરવા માટે કરેલા પ્રયાસોની પણ પ્રશંસા કરી હતી. પ્રધાનમંત્રીએ વિક્રમી સમયમાં જ નવી રસી તૈયાર કરવાનો અને તેના ઉત્પાદનનો શ્રેય તેમને આપ્યો હતો. અહીં ઉત્પાદિત થયેલી રસી સૌથી સસ્તી છે તે બાબતનો ઉલ્લેખ કરતા પ્રધાનમંત્રીએ કહ્યું હતું કે, ભારતમાં દુનિયાનો સૌથી મોટો રસીકરણ કાર્યક્રમ ચાલી રહ્યો છે. પ્રધાનમંત્રી મોદીએ ટિપ્પણી કરી હતી કે, આ રસીના વિકાસ અને ઉત્પાદનની સમગ્ર પ્રક્રિયા દરમિયાન, દેશે ‘મિશન કોવિડ સુરક્ષા’ હેઠળ સતત જાહેર-ખાનગી ભાગીદારીની ભાવના સાથે કામ કર્યું છે અને રસી તૈયાર કરવાની આરંભથી અંત સુધીની ઇકોસિસ્ટમનું નિર્માણ કર્યું છે. પ્રધાનમંત્રીએ જણાવ્યું હતું કે, સરકારે તમામ રસી ઉત્પાદકોને શક્ય હોય તેવી તમામ મદદ પૂરી પાડવાનું અને લોજિસ્ટિક સહકાર આપવાનું સુનિશ્ચિત કરવાની સાથે સાથે રસીને મંજૂરી આપવાની પ્રક્રિયા પણ ઝડપી અને વૈજ્ઞાનિક કરી છે. તેમણે એવી પણ ખાતરી આપી હતી કે, હાલમાં જે વેક્સિન કેન્ડિડેટ્સ (નવી રસી) પરીક્ષણના તબક્કા હેઠળ છે તેમના માટે શક્ય હોય તેવો તમામ સહકાર અને મંજૂરીની સરળ પ્રક્રિયા સુનિશ્ચિત કરવામાં આવશે. પ્રધાનમંત્રીએ કહ્યું હતું કે, આપણા ખાનગી ક્ષેત્રની આરોગ્ય માળખાગત સુવિધાએ કોવિડ-19 મહામારી સામેની દેશની આ જંગમાં ખૂબ જ મોટી ભૂમિકા નિભાવી છે અને આવનારા દિવસોમાં ખાનગી ક્ષેત્ર રસીકરણ કવાયતમાં પણ વધુ સક્રિય ભૂમિકા નિભાવશે. આના માટે હોસ્પિટલો અને ઉદ્યોગ વચ્ચે બહેતર સંકલનની જરૂર પડશે. રસીના ઉત્પાદકોએ 18 વર્ષથી વધુ ઉંમરના તમામ નાગરિકો માટે રસીકરણની મંજૂરી આપવાના સરકારના નિર્ણય બદલ તેમજ વધુ પ્રોત્સાહકો અને લવચિકતા માટે લેવામાં આવેલા વિવિધ પગલાં બદલ પ્રધાનમંત્રીનો આભાર માન્યો હતો. તેમણે રસીના વિકાસ અને ઉત્પાદન સુધીની સમગ્ર પ્રક્રિયા દરમિયાન ભારત સરકાર તરફથી પ્રાપ્ત થયેલા સહકારમાં પ્રધાનમંત્રીએ સંભાળેલા નેતૃત્ત્વની પણ પ્રશંસા કરી હતી. તેમણે રસીના ઉત્પાદનમાં વૃદ્ધિ, આગામી સમયમાં આવી રહેલા રસીના કેન્ડિડેટ્સ અને નવા વેરિઅન્ટ્સ સંબંધિત સંશોધન બાબતે તેમના આયોજનો વિશે પણ ચર્ચા કરી હતી.
પ્રધાનમંત્રીએ ઉત્તરાખંડના મુખ્યમંત્રી તરીકે શપથ લેનાર ત્રિવેન્દ્રસિંહ રાવતને અભિનંદન આપ્યા

પ્રધાનમંત્રી શ્રી નરેન્દ્ર મોદીએ ઉત્તરાખંડના મુખ્યમંત્રી તરીકે શપથ લેનાર શ્રી ત્રિવેન્દ્રસિંહ રાવતને અભિનંદન આપ્યા હતા. પ્રધાનમંત્રીએ કહ્યું હતું કે, “આજે શપથ લેનાર શ્રી ત્રિવેન્દ્રસિંહ રાવત અને તેમની સંપૂર્ણ ટીમને અભિનંદન. મને ખાતરી છે કે તેઓ મહેનત કરશે અને જનતાની આકાંક્ષા પૂર્ણ કરશે. ઉત્તરાખંડની નવી સરકાર વિકાસના નવા માપદંડ સ્થાપિત કરીને રાજ્યની જનતાએ પ્રદર્શિત કરેલી લાગણીને પરિપૂર્ણ કરશે.”
30 એપ્રિલ, 2017 ના રોજ પ્રધાનમંત્રી દ્વારા ઓલ ઇન્ડિયા રેડિયો પર ‘મન કી બાત’ સંબોધનનો મુળપાઠ

મારા વ્હાલા દેશવાસીઓ, નમસ્કાર, દરેક ‘મન કી બાત’ પહેલાં દેશના ખૂણે ખૂણામાંથી, દરેક ઉંમરના લોકો તરફથી ‘મન કી બાત’ માટે ઢગલાબંધ સૂચનો આવે છે. આકાશવાણી પર આવે છે, નરેન્દ્ર મોદી એપ્સ પર આવે છે.  થી જોડાયેલા છે, હું એ બધાનું આ મહત્વપૂર્ણ પ્રયાસ માટે સ્વાગત કરું છું, શુભકામના પાઠવું છું. મારા પ્રિય દેશવાસીઓ ગરમી બહુ છે, આપને સંભાળો, પોતાનાને પણ સંભાળો. ખૂબ-ખૂબ શુભકામનાઓ. ધન્યવાદ…
પ્રધાનમંત્રીએ ભારત-ઓસ્ટ્રેલિયા સર્ક્યુલર ઈકોનોમી હૈકાથોન (આઇ-એસીઈ)માં સંબોધન કર્યું

પ્રધાનમંત્રી શ્રી નરેન્દ્ર મોદીએ કહ્યું કે આપણા વપરાશની રીત પર ધ્યાન આપવાની જરૂર છે તેમજ આપણે ઇકોલોજીકલ અસરને કેવી રીતે ઘટાડી શકીએ એ જોવાનું છે. તેમણે કહ્યું કે આ સંદર્ભમાં ઘણાં પડકારોનું નિરાકરણ લાવવા સર્ક્યુલર ઈકોનોમી એક મહત્ત્વપૂર્ણ પગલું હોઈ શકે છે. તેઓએ આજે વીડિયો કોન્ફરન્સ દ્વારા ભારત-ઓસ્ટ્રેલિયા સર્ક્યુલર ઈકોનોમી હૈકાથોનના સમાપન કાર્યક્રમમાં સંબોધન કર્યું હતું. પ્રધાનમંત્રીએ કહ્યું કે વસ્તુઓના ફરીથી વપરાશ અને ફરીથી ઉપયોગ, કચરો દૂર કરવા અને સાધન કાર્યક્ષમતામાં સુધારો લાવવો એને આપણી જીવનશૈલીનો ભાગ બનાવવો આવશ્યક છે. તેમણે આશા વ્યક્ત કરી કે હૈકાથોનમાં પ્રદર્શિત નવીનતાઓ બંને દેશોને સર્ક્યુલર ઈકોનોમીના ઉકેલોમાં આગળ વધવાની પ્રેરણા આપશે. તેમણે આ વિચારોને આગળ કરવા અને પ્રોત્સાહિત કરવાની રીતો શોધવાનું પણ કહ્યું. પ્રધાનમંત્રીએ કહ્યું કે, આપણે ક્યારેય ભૂલવું ન જોઈએ કે માતૃભૂમિએ આપણને આપેલ તમામ વસ્તુઓના માલિકો નથી, પરંતુ આવનારી આગામી પેઢી માટે ફક્ત આપણે તેના ટ્રસ્ટી છે. પ્રધાનમંત્રીએ કહ્યું કે હૈકાથોનમાં આજના યુવા ભાગીદારોની ઉર્જા અને ઉત્સાહ એ ભારત અને ઓસ્ટ્રેલિયા વચ્ચેની ભાવિ ભાગીદારીનું પ્રતીક છે. પ્રધાનમંત્રીએ જણાવ્યું હતું કે, 'ભારત-ઓસ્ટ્રેલિયાની મજબૂત ભાગીદારી કોવિડ પછીની દુનિયાના આકારમાં મહત્વની ભૂમિકા નિભાવશે. અને આપણા યુવાનો, આપણા યુવા ઇનોવેટર્સ, આપણા સ્ટાર્ટ-અપ્સ, આ ભાગીદારીમાં મોખરે હશે.”